Grønne Linje

Grønne Linje er en betegnelse som brukes for å vise til demarkasjonslinjen fra 1949 som ble etablert mellom Israel og naboene (Egypt, Jordan, Libanon og Syria) i etterkant av den arabisk-israelske krig i 1948. Grønne Linje skiller ikke bare Israel fra disse landene, men også fra territorier som Israel senere skulle ta kontroll over i seksdagerskrigen i 1967, inkludert Vestbredden, Gazastripen, Golanhøyden og Sinaihalvøya (sistnevnte har siden blitt returnert til Egypt). Navnet kommer av at man tidligere pleide å bruke en grønn blyant for å tegne linjer på kartet under samtaler.

Referanser

Israels geografi